വയലാറിലും മേനാശേരിയിലും രക്തപതാക ഉയര്ന്നു പുന്നപ്രദിനം ഇരുപത്തിമൂന്നിന് ആലപ്പുഴ രക്തസാക്ഷി സ്മരണകള് അലയടിച്ചു. പുന്നപ്രവയലാര് സമരത്തിന്റെ 75ാം വാര്ഷിക വാരാചരണത്തിന്റെ ഭാഗമായി വയലാറിലും മേനാശേരിയിലും രക്തപതാക ഉയര്ന്നു. വയലാര് രക്തസാക്ഷി മണ്ഡപത്തില് വ്യാഴാഴ്ച രാവിലെ സിപിഐ എം ജില്ലാ സെക്രട്ടറി ആര് നാസര് പതാക ഉയര്ത്തി. മന്ത്രിമാരായ പി രാജീവ്, പി പ്രസാദ് എന്നിവര് സംസാരിച്ചു. എ എം ആരിഫ് എംപി, ദലീമ ജോജോ എംഎല്എ, സിപിഐ ജില്ലാസെക്രട്ടറി ടി ജെ ആഞ്ചലോസ് തുടങ്ങിയവര് പങ്കെടുത്തു. എന് എസ് ശിവപ്രസാദ് അധ്യക്ഷനായി. വയലാറില് ഉയര്ത്താനുള്ള പതാക മേനാശേരി മണ്ഡപത്തില് സിപിഐ എം സംസ്ഥാന കമ്മിറ്റി അംഗം സി ബി ചന്ദ്രബാബു സിപിഐ സംസ്ഥാന കൗണ്സില് അംഗം എം കെ ഉത്തമന് കൈമാറി. മേനാശേരി രക്തസാക്ഷി മണ്ഡപത്തില് മുതിര്ന്നനേതാവ് എന് കെ സഹദേവന് വ്യാഴാഴ്ച വൈകിട്ട് പതാക ഉയര്ത്തി. ടി എം ഷെറീഫ് അധ്യക്ഷനായി. 23നാണ് പുന്നപ്രദിനം.